title: Padomes Lēmums (KĀDP) 2017/689 (2017. gada 11. aprīlis), ar kuru groza Lēmumu 2011/235/KĀDP par ierobežojošiem pasākumiem, kas vērsti pret konkrētām personām un vienībām saistībā ar situāciju Irānā

text:
               12.4.2017

               LV

               Eiropas Savienības Oficiālais Vēstnesis

               L 99/21

         PADOMES LĒMUMS (KĀDP) 2017/689
   (2017. gada 11. aprīlis),
   ar kuru groza Lēmumu 2011/235/KĀDP par ierobežojošiem pasākumiem, kas vērsti pret konkrētām personām un vienībām saistībā ar situāciju Irānā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2011. gada 12. aprīlī pieņēma Lēmumu 2011/235/KĀDP (1).

               (2)

               Pamatojoties uz Lēmuma 2011/235/KĀDP pārskatīšanu, tajā paredzētie ierobežojošie pasākumi būtu jāatjauno līdz 2018. gada 13. aprīlim.

               (3)

               Padome ir arī secinājusi, ka būtu jāatjaunina ieraksti attiecībā uz dažām personām, kas iekļautas Lēmuma 2011/235/KĀDP pielikumā.

               (4)

               Attiecīgi būtu jāgroza Lēmums 2011/235/KĀDP,

         IR PIEŅĒMUSI ŠO LĒMUMU.
   1. pants
   Lēmuma 2011/235/KĀDP 6. panta 2. punktu aizstāj ar šādu:

      “2.   Šo lēmumu piemēro līdz 2018. gada 13. aprīlim. To pastāvīgi pārskata. Ja Padome uzskata, ka lēmuma mērķi nav sasniegti, lēmumu attiecīgi atjauno vai groza.”

   2. pants
   Lēmuma 2011/235/KĀDP pielikumu groza tā, kā izklāstīts šā lēmuma pielikumā.
   3. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2017. gada 11. aprīlī

            Padomes vārdā –

            priekšsēdētājs

         L. GRECH

      (1)  Padomes Lēmums 2011/235/KĀDP (2011. gada 12. aprīlis) par ierobežojošiem pasākumiem, kas vērsti pret konkrētām personām un vienībām saistībā ar situāciju Irānā (OV L 100, 14.4.2011., 51. lpp.).

      PIELIKUMS
      Lēmuma 2011/235/KĀDP pielikumā ietvertos ierakstus par zemāk uzskaitītajām personām aizstāj ar šādiem ierakstiem:

                     Uzvārds, vārds

                     Identifikācijas informācija

                     Pamatojums

                     Iekļaušanas datums

                     “20.

                        MOGHISSEH Mohammad (jeb NASSERIAN)

                     Tiesnesis, Teherānas revolucionārās tiesas priekšsēdētājs, 28. nodaļa. Tiek uzskatīts, ka viņš ir atbildīgs arī par bahājiešu (Bahai) kopienas locekļu notiesāšanu. Viņš ir nodarbojies ar pēcvēlēšanu lietām. Netaisnīgās tiesas prāvās viņš piesprieda garus cietumsodus sociālajiem un politiskajiem aktīvistiem un žurnālistiem un vairākus nāvessodus protestētājiem un sociālajiem un politiskajiem aktīvistiem.

                     12.4.2011.

                     22.

                     MORTAZAVI Said

                     Dzimšanas vieta: Meybod, Yazd (Irāna)
                     Dzimšanas datums: 1967. gads

                     Bijušais Teherānas ģenerālprokurors (līdz 2009. gada augustam). Kā Teherānas ģenerālprokurors viņš izdeva vispārēju pavēli, ko izmantoja simtiem aktīvistu, žurnālistu un studentu aizturēšanai. 2010. gada janvārī parlamentārā izmeklēšana atzina, ka viņš ir tieši atbildīgs par trīs cietumnieku aizturēšanu, kuri vēlāk ieslodzījumā nomira. Viņu atstādināja no amata 2010. gada augustā pēc Irānas tiesu iestāžu veiktas izmeklēšanas par viņa iesaisti trīs vīriešu nogalināšanā, kurus aizturēja pēc viņa pēc vēlēšanām izdotās pavēles. 2014. gada novembrī Irānas iestādes oficiāli atzina viņa lomu aizturēto nāvē. 2015. gada 19. augustā Irānas tiesa viņu attaisnoja apsūdzībās par triju jauniešu spīdzināšanu un nāvi Kahrizak ieslodzījuma centrā 2009. gadā.

                     12.4.2011.

                     23.

                     PIR-ABASSI Abbas

                     Krimināllietu palātas tiesnesis. Bijušais Teherānas revolucionārās tiesas tiesnesis, 26. nodaļa. Viņš bija atbildīgs par lietām, kas ierosinātas pēc vēlēšanām; netaisnīgās tiesas prāvās viņš piesprieda garus cietumsodus cilvēktiesību aktīvistiem un piesprieda vairākus nāvessodus protestētājiem.

                     12.4.2011.

                     25.

                     SALAVATI Abdolghassem

                     Tiesnesis, Teherānas revolucionārās tiesas priekšnieks, 15. nodaļa. Teherānas tribunāla tiesnesis ar apcietināšanas pilnvarām. Atbildīgs par lietām, kas ierosinātas pēc vēlēšanām, viņš bija prezidējošais tiesnesis 2009. gada vasarā notikušajās paraugprāvās, paraugprāvās viņš piesprieda nāvessodu diviem monarhistiem. Viņš ir piespriedis garus cietumsodus vairāk nekā simts politiskajiem ieslodzītajiem, cilvēktiesību aktīvistiem un demonstrantiem.

                     12.4.2011.

                     33.

                        ABBASZADEH- MESHKINI, Mahmoud

                     Cilvēktiesību padomes sekretārs. Bijušais Ilāmas (Ilam) provinces vadītājs. Bijušais politiskais direktors Iekšlietu ministrijā. Kā Likuma par politisko partiju un grupu darbību 10. pantā paredzētās komitejas vadītājs viņš atbildēja par demonstrāciju un cita veida publisku pasākumu atļaušanu un politisko partiju reģistrāciju.
                     2010. gadā viņš apturēja darbību divām ar Mousavi saistītām reformatoriskām politiskajām partijām – Islāma Irānas līdzdalības frontei un Islāma revolūcijas modžahedu organizācijai.
                     Kopš 2009. gada viņš ir pastāvīgi un konsekventi atteicis atļaut jebkādas nevalstiskās pulcēšanās, tādējādi liedzot konstitucionālās tiesības paust protestu un izraisot daudzas miermīlīgu demonstrantu aizturēšanas, kas ir pretrunā tiesībām uz pulcēšanās brīvību.
                     2009. gadā viņš arī opozīcijai nedeva atļauju rīkot sēru ceremoniju, lai pieminētu cilvēkus, kas tika nogalināti protestos saistībā ar prezidenta vēlēšanām.

                     10.10.2011.

                     35.

                     AKHARIAN Hassan

                     Bijušais Radjaishahr cietuma (Karadžā) 1. bloka uzraugs. Vairāki bijušie ieslodzītie viņu apsūdz spīdzināšanas izmantošanā, kā arī par pavēlēm, kas ieslodzītajiem liedza saņemt ārsta palīdzību. Kā teikts kāda Radjaishahr cietuma ieslodzītā liecībā, visi uzraugi viņu nežēlīgi situši, kas Akharian bijis labi zināms. Ir arī ziņots par vismaz viena ieslodzītā (Mohsen Beikvand) nāvi laikā, kad Akharian bija uzraugs.

                     10.10.2011.

                     36.

                        AVAEE Seyyed Ali-Reza (jeb AVAEE Seyyed Alireza)

                     Īpašās izmeklēšanas biroja direktors. Līdz 2016. gada jūlijam iekšlietu ministra vietnieks un Publiskā reģistra vadītājs. Kopš 2014. gada aprīļa Tiesnešu disciplinārtiesas padomnieks. Bijušais Teherānas tiesu iestāžu priekšsēdētājs. Kā Teherānas tiesu iestāžu priekšsēdētājs viņš ir bijis atbildīgs par cilvēktiesību pārkāpumiem, patvaļīgām aizturēšanām, tiesību liegšanu ieslodzītajiem un nāvessodu skaita pieaugumu.

                     10.10.2011.

                     38.

                        FIRUZABADI Maj-Gen Dr Seyyed Hasan (jeb FIRUZABADI Maj-Gen Dr Seyed Hassan; FIROUZABADI Maj-Gen Dr Seyyed Hasan; FIROUZABADI Maj-Gen Dr Seyed Hassan)

                     Dzimšanas vieta: Mashad.
                     Dzimšanas datums: 3.2.1951.

                     Kā bijušais Irānas bruņoto spēku Štāba priekšnieks viņš bija augstākais militārais komandieris, kas ir atbildīgs par visu militāro vienību un politisko nostādņu vadību, ieskaitot Islāma revolucionāro gvardi (IRGC) un policiju. Viņam pakļautie spēki veica miermīlīgu protestētāju brutālu apspiešanu, kā arī masveida aizturēšanu.
                     Viņš ir arī Augstākās nacionālās drošības padomes (SNSC) un Konsultatīvās padomes (Expediency Council) loceklis.

                     10.10.2011.

                     39.

                     GANJI Mostafa Barzegar

                     Bijušais Kumas (Qom) ģenerālprokurors. Iespējams, ka patlaban notiek process, lai viņu pārceltu citā amatā. Viņš ir atbildīgs par desmitiem pārkāpēju patvaļīgu aizturēšanu un vardarbīgu izturēšanos pret tiem Kumā. Viņš ir līdzvainīgs nopietnos pārkāpumos pret tiesībām uz taisnīgu tiesu, tādējādi veicinot nāvessoda pārmērīgu un arvien pieaugošu izmantošanu, kā rezultātā kopš gada sākuma ir krasi palielinājies izpildīto nāvessodu skaits.

                     10.10.2011.

                     40.

                     HABIBI Mohammad Reza

                     Tieslietu ministrijas biroja vadītājs Jezdā (Yazd). Bijušais Isfahānas (Isfahan) prokurora vietnieks. Iespējams, ka patlaban notiek process, lai viņu pārceltu citā amatā. Līdzvainīgs tiesas procesos, kuros apsūdzētajiem liegta taisnīga tiesa, piemēram, lietā pret Abdollah Fathi, ko sodīja ar nāvi 2011. gada maijā pēc tam, kad tiesas laikā 2010. gada martā Habibi neņēma vērā viņa tiesības tikt uzklausītam un garīgās veselības problēmas. Tādēļ viņš ir līdzvainīgs nopietnos pārkāpumos pret tiesībām uz taisnīgu tiesu, veicinot nāvessoda pārmērīgu un arvien pieaugošu izmantošanu, kā rezultātā kopš 2011. gada sākuma ir krasi palielinājies izpildīto nāvessodu skaits.

                     10.10.2011.

                     41.

                     HEJAZI Mohammad

                     Dzimšanas vieta: Ispahan

                     Dzimšanas datums: 1956. gads

                     Kā Pasdaran ģenerālim viņam ir bijusi būtiska loma Irānas “ienaidnieku” iebiedēšanā un apdraudēšanā un Irākas kurdu ciemu bombardēšanā. Kā bijušajam IRGC Teherānas Sarollah Corps priekšniekam un bijušajam Basij spēku priekšniekam viņam bija nozīmīga loma protestētāju apspiešanā pēc vēlēšanām.

                     10.10.2011.

                     46.

                     KAMALIAN Behrouz
                     (jeb Hackers Brain)

                     Dzimšanas vieta: Teherāna
                     Dzimšanas datums: 1983. gads

                     Ar IRGC saistītās kibergrupas “Ashiyaneh” vadītājs. Behrouz Kamalian izveidotā “Ashiyaneh”Digital Security ir atbildīga par intensīviem kibernētiskajiem apspiešanas pasākumiem, kas vērsti pret valstī esošajiem oponentiem un reformistiem, kā arī ārvalstu iestādēm. Revolucionārās gvardes kiberaizsardzības grupas 32 tīmekļa vietnē 2009. gada 21. jūnijā tika ievietoti 26 cilvēku sejas attēli, kas esot uzņemti demonstrācijās pēc vēlēšanām. Pievienots aicinājums irāņiem “atpazīt dumpiniekus”.

                     10.10.2011.

                     49.

                     MALEKI Mojtaba

                     Tieslietu ministrijas vadītāja vietnieks Rezāvi Horasānas (Khorasan Razavi) provincē. Bijušais Kermanšāhas (Kermanshah) prokurors. Viņš bija līdzatbildīgs Irānā piespriesto nāvessodu skaita dramatiskā pieaugumā, tostarp kā prokurors septiņu par narkotiku tirdzniecību notiesātu cietumnieku lietā, kurus tajā pašā dienā, 2010. gada 3. janvārī, pakāra Kermanšāhas Centrālcietumā.

                     10.10.2011.

                     51.

                     SALARKIA Mahmoud

                     Bijušais Teherānas futbola kluba “Persepolis” direktors.

                     Teherānas benzīna un transporta komisijas vadītājs. 2009. gadā notikušajā apspiešanā bija Teherānas ģenerālprokurora vietnieks cietumu lietās.
                     Kā Teherānas ģenerālprokurora vietnieks cietumu lietās viņš bija tieši atbildīgs par daudziem nevainīgu, miermīlīgu protestētāju un aktīvistu apcietināšanas orderiem. Daudzi cilvēktiesību aizstāvju ziņojumi liecina, ka gandrīz visi apcietinātie pēc viņa rīkojuma tiek turēti bez sakariem, bez piekļuves advokātam vai ģimenei, un dažādus laikposmus bez apsūdzības, bieži apstākļos, kas līdzinās piespiedu pazušanai. Bieži viņu ģimenes nav informētas par apcietināšanu.

                     10.10.2011.

                     53.

                        TALA Hossein (jeb TALA Hosseyn)

                     Bijušais Irānas parlamenta deputāts. Bijušais Teherānas provinces ģenerālgubernators (“Farmandar”) līdz 2010. gada septembrim, jo īpaši bija atbildīgs par policijas spēku iejaukšanos un tādējādi par represijām pret demonstrantiem. Viņš 2010. gada decembrī saņēma balvu par ieguldījumu pēc vēlēšanām notikušajās represijās.

                     10.10.2011.

                     56.

                     BAHRAMI Mohammad- Kazem

                     Administratīvās tiesas priekšsēdētājs. Viņš bija iesaistīts miermīlīgo demonstrantu apspiešanā kā bruņoto spēku tiesu varas vadītājs.

                     10.10.2011.

                     73.

                     FAHRADI Ali

                     Teherānas Tieslietu ministrijas Juridisko lietu un publisko pārbaužu inspektorāta vadītāja vietnieks. Karadžas (Karaj) prokurors. Atbildīgs par smagiem cilvēktiesību pārkāpumiem, tostarp kā prokurors piedalījies tiesas procesos, kuros piespriež nāvessodu. Laikā, kad viņš strādāja par prokuroru, Karadžas reģionā tika izpildīti daudzi nāvessodi.

                     23.3.2012.

                     74.

                     REZVANMA- NESH Ali

                     Karadžas (Karaj) provinces Elbursas (Alborz) reģiona prokurora vietnieks. Atbildīgs par smagu cilvēktiesību pārkāpumu, tostarp bijis iesaistīts nepilngadīgas personas sodīšanā ar nāvi.

                     23.3.2012.

                     76.

                     SADEGHI Mohamed

                     Pulkvedis un IRGC tehniskās un kiberizlūkošanas daļas vadītāja vietnieks, atbild par Pasdaran analīzes un organizētās noziedzības apkarošanas centru. Atbildīgs par emuāru autoru / žurnālistu aizturēšanu un spīdzināšanu.

                     23.3.2012.

                     79.

                     RASHIDI AGHDAM, Ali Ashraf

                     Bijušais Evin cietuma priekšnieks, iecelts amatā 2012. gada vidū. Kopš viņa iecelšanas apstākļi cietumā ir pasliktinājušies, un ziņojumos minēts, ka pastiprinās slikta izturēšanās pret ieslodzītajiem. 2012. gada oktobrī deviņas ieslodzītās uzsāka bada streiku, protestējot pret to, ka tiek pārkāptas viņu tiesības, un pret cietumsargu vardarbīgo izturēšanos.

                     12.3.2013.

                     82.

                        SARAFRAZ, Mohammad (Dr.) (jeb Haj-agha Sarafraz)

                     Dzimšanas vieta: Teherāna
                     Dzimšanas datums: aptuveni 1963. gads
                     Dzīvesvieta: Teherāna

                     Augstākās padomes kibertelpas jautājumos (Supreme Cyberspace Council) loceklis. Bijušais Irānas Islāma Republikas raidorganizācijas (IRIB) priekšsēdētājs. Bijušais IRIB World Service un Press TV vadītājs, atbildīgs par visiem lēmumiem, kas saistīti ar raidījumu programmu veidošanu. Cieši saistīts ar valsts drošības aparātu. Viņa vadībā Press TV kopā ar IRIB ir sadarbojusies ar Irānas drošības dienestiem un prokuroriem, lai pārraidītu vardarbīgi panāktas aizturēto atzīšanās, tostarp irāņu izcelsmes kanādiešu žurnālista un kinorežisora Maziar Bahari atzīšanos nedēļas raidījumā “Irāna šodien”. Neatkarīgais apraides regulators OFCOM piemēroja Press TV sodu GBP 100 000  apmērā par pārraidīto Bahari atzīšanos 2011. gadā, kas tika filmēta cietumā, uz Bahari izdarot spiedienu. Tādējādi Sarafraz ir saistīts ar tiesību pārkāpšanu attiecībā uz likumā paredzētu kārtību un taisnīgu tiesu.

                     12.3.2013.

                     86.

                        MUSAVI- TABAR, Seyyed Reza

                     Bijušais Šīrāzas (Shiraz) revolucionārās prokuratūras vadītājs. Atbildīgs par nelikumīgu apcietināšanu un sliktu izturēšanos pret politiskajiem aktīvistiem, žurnālistiem, cilvēktiesību aizstāvjiem, bahājiešu (Baha'i) ticības piekritējiem un ieslodzītajiem pārliecības dēļ, kuru tiesības tika pārkāptas, kuri tika spīdzināti, pratināti un kuriem tika liegta pieeja juristu pakalpojumiem un, izskatot viņu lietas, netika ievērota likumā paredzēta kārtība. Musavi-Tabar parakstīja pavēles bēdīgi slavenajā Aizturēšanas centrā Nr. 100 (vīriešu cietumā), tostarp pavēli, ar ko uz trim gadiem vieninieka kamerā ieslodzīja bahājiešu ticības dēļ apcietināto sievieti Raha Sabet.

                     12.3.2013.”


title: 2009/798/EK,Euratom: Padomes Lēmums ( 2009. gada 27. oktobris ), ar ko ieceļ amatā Eiropas Ekonomikas un sociālo lietu komitejas locekli no Nīderlandes

text:
               31.10.2009

               LV

               Eiropas Savienības Oficiālais Vēstnesis

               L 285/41

      PADOMES LĒMUMS

   (2009. gada 27. oktobris),
   ar ko ieceļ amatā Eiropas Ekonomikas un sociālo lietu komitejas locekli no Nīderlandes
   (2009/798/EK, Euratom)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 259. pantu,
   ņemot vērā Eiropas Atomenerģijas kopienas dibināšanas līgumu un jo īpaši tā 167. pantu,
   ņemot vērā Padomes Lēmumu 2006/651/EK, Euratom (1),
   ņemot vērā Nīderlandes valdības priekšlikumu,
   ņemot vērā Komisijas atzinumu,
   tā kā pēc J. W. VAN DEN BRAAK kunga pilnvaru termiņa beigām ir atbrīvojusies Eiropas Ekonomikas un sociālo lietu komitejas locekļa vieta,
   IR NOLĒMUSI ŠĀDI.
   1. pants
   Ar šo uz atlikušo pilnvaru laiku, proti, līdz 2010. gada 20. septembrim, J. A. VAN DEN BANDT-STEL kundze, permanent gedelegeerde VNO-NCW te Brussel (Group I – Employers' Group), kā norādījis Nīderlandes ekonomikas ministrs, ir iecelta par Eiropas Ekonomikas un sociālo lietu komitejas locekli.
   2. pants
   Šis lēmums stājas spēkā tā pieņemšanas dienā.

      Luksemburgā, 2009. gada 27. oktobrī

            Padomes vārdā –

            priekšsēdētājs

         C. BILDT

      (1)  OV L 269, 28.9.2006., 13. lpp.


title: Komisijas Lēmums ( 2010. gada 22. decembris ), ar ko groza Lēmumu 2009/964/ES par darba plāna pieņemšanu 2010. gadam, lai īstenotu otro Kopienas rīcības programmu veselības aizsardzības jomā (2008.–2013. gadam), un par finansēšanas atlases, piešķiršanas un citiem kritērijiem, kas piemērojami šīs programmas pasākumiem un Kopienas maksājumam saistībā ar PVO Pamatkonvenciju par tabakas kontroli

text:
               31.12.2010

               LV

               Eiropas Savienības Oficiālais Vēstnesis

               C 358/23

         KOMISIJAS LĒMUMS
   (2010. gada 22. decembris),
   ar ko groza Lēmumu 2009/964/ES par darba plāna pieņemšanu 2010. gadam, lai īstenotu otro Kopienas rīcības programmu veselības aizsardzības jomā (2008.–2013. gadam), un par finansēšanas atlases, piešķiršanas un citiem kritērijiem, kas piemērojami šīs programmas pasākumiem un Kopienas maksājumam saistībā ar PVO Pamatkonvenciju par tabakas kontroli
   2010/C 358/04
   EIROPAS KOMISIJA,
   ņemot vērā Līgumu par Eiropas Savienību un Līgumu par Eiropas Savienības darbību,
   ņemot vērā Eiropas Parlamenta un Padomes 2007. gada 23. oktobra Lēmumu Nr. 1350/2007/EK, ar ko izveido otro Kopienas rīcības programmu veselības aizsardzības jomā (2008.–2013. gadam) (1), un jo īpaši tā 8. panta 1. punktu,
   ņemot vērā Komisijas 2004. gada 15. decembra Lēmumu 2004/858/EK, ar kuru izveido [sabiedrības] Veselības aizsardzības programmas izpildaģentūru Kopienas darbību pārvaldei veselības aizsardzības jomā – atbilstīgi Padomes Regulai (EK) Nr. 58/2003 (2), un jo īpaši tā 6. pantu,
   tā kā:

               (1)

               Komisijas Lēmums 2009/964/ES (3) ir pieņemts 2009. gada 18. decembrī.

               (2)

               Vairāki sākotnēji plānotie konkursu uzaicinājumi nebija veiksmīgi un netiks īstenoti 2010. gadā. Tāpēc budžeta daļai, kas sākotnēji iedalīta konkursiem, tagad ir jābūt pieejamai citiem pasākumiem.

               (3)

               Divas prezidentūras konferences, kuras līdzfinansēs saskaņā ar darba plānu 2010. gadam, tiks rīkotas attiecīgi 2010. gada otrajā pusē un 2011. gada pirmajā pusē.

               (4)

               Viens tiešo dotāciju līgums ar starptautiskajām organizācijām, kas sākotnēji plānots saskaņā ar darba plānu 2010. gadam, netiks noslēgts, un lēstie apjomi pārējām organizācijām tiks samazināti. Tāpēc budžeta daļai, kas sākotnēji iedalīta tiešo dotāciju līgumiem ar starptautiskajām organizācijām, tagad ir jābūt pieejamai citiem pasākumiem.

               (5)

               Viens iepirkuma pasākums, izmantojot administratīvu nolīgumu ar Kopīgo pētniecības centru saskaņā ar finansēšanas mehānismu “citi pasākumi”, netiks īstenots. Tāpēc budžeta daļai, kas sākotnēji iedalīta administratīviem nolīgumiem ar Kopīgo pētniecības centru saskaņā ar šo finansēšanas mehānismu, tagad ir jābūt pieejamai citiem pasākumiem.

               (6)

               Ir jāpārveido budžeta sadalījums starp dažādiem finansēšanas mehānismiem, kas norādīti Komisijas Lēmuma 2009/964/ES I pielikuma 2. punktā, lai nodrošinātu finansējumu lielākam kopīgo pasākumu un projektu skaitam.

               (7)

               Izmaiņas budžetā, kas sākotnēji iedalīts dažādiem finansēšanas mehānismiem, pārsniedz Komisijas Lēmuma 2009/964/ES 1. panta 2. punktā norādīto 20 % slieksni, un tādējādi tās uzskatāmas par nozīmīgam izmaiņām jau pieņemtajā finansēšanas lēmumā, tāpēc lēmums ir jāgroza.

               (8)

               Tāpēc attiecīgi jāgroza Komisijas Lēmums 2009/964/ES.

               (9)

               Šajā lēmumā paredzētie pasākumi ir saskaņā ar atzinumu, ko sniegusi Lēmuma 1350/2007/EK 10. pantā minētā komiteja,

         IR NOLĒMUSI ŠĀDI.
   Vienīgais pants
   Lēmuma 2009/964/ES I pielikumu groza šādi.

               1.

               Pielikuma 2.1. punktā Uzaicinājums iesniegt priekšlikumus projektiem pirmās rindkopas otro teikumu aizstāj ar šādu teikumu:
               “Kopējā provizoriskā summa uzaicinājumam iesniegt priekšlikumus projektiem ir plānota EUR 16 300 000 apmērā (aptuveni 34,7 % no darbības budžeta).”

               2.

               Pielikuma 2.2. punktā Konkursa uzaicinājumi otrās rindkopas pirmo teikumu aizstāj ar šādu teikumu:
               “Kopējā provizoriskā summa konkursa uzaicinājumiem ir plānota EUR 7 864 640 apmērā (aptuveni 16,7 % no darbības budžeta).”

               3.

               Pielikuma 2.3. punktā Kopīgas darbības pirmās rindkopas otro teikumu aizstāj ar šādu teikumu:
               “Kopējā provizoriskā summa, kas plānota uzaicinājumam iesniegt priekšlikumus kopīgām darbībām, ir EUR 16 000 000 (aptuveni 34,1 % no darbības budžeta).”

               4.

               Pielikuma 2.5. punktā Konferences sabiedrības veselības un riska novērtēšanas jomā pirmās rindkopas otro teikumu aizstāj ar šādu teikumu:
               “Kopējā provizoriskā summa uzaicinājumam iesniegt priekšlikumus konferencēm ir plānota EUR 850 000 apmērā (aptuveni 1,8 % no darbības budžeta) – EUR 200 000 Eiropas Savienības prezidentūras organizētām konferencēm un EUR 650 000 citām konferencēm.”

               5.

               Pielikuma 2.5.1. punktu Eiropas Savienības prezidējošās valsts organizētās konferences groza šādi:

                           a)

                           pirmo rindkopu aizstāj ar šādu teikumu:
                           “Divas Eiropas Savienības prezidentūras organizētās konferences – viena konference prezidentūras 2010. gada otrajā pusē un otra konference prezidentūras 2011. gada pirmajā pusē – katra varēs saņemt Kopienas līdzfinansējumu līdz EUR 100 000 ar maksimālo Eiropas Savienības līdzfinansējuma likmi 50 % no kopējām attaisnotajām izmaksām.”;

                           b)

                           piekto rindkopu aizstāj ar šādu teikumu:
                           “Prezidentūras konferences, kuras līdzfinansēs saskaņā ar darba plānu 2010. gadam, ir šādas: prezidentūras konference par hroniskām slimībām, kas norisināsies 2010. gada oktobrī Beļģijas prezidentūras laikā, un prezidentūras konference par profilakses darbībām, kas notiks 2011. gada maijā Ungārijas prezidentūras laikā.”

               6.

               Pielikuma 2.6. punktā Sadarbība ar starptautiskām organizācijām pirmās rindkopas otro teikumu aizstāj ar šādu teikumu:
               “Kopējā provizoriskā summa ir plānota EUR 2 600 000 apmērā (aptuveni 5,5 % no darbības budžeta).”

               7.

               Pielikuma 2.8. punktā Citi pasākumi otrās rindkopas ceturto teikumu aizstāj ar šādu teikumu:
               “Šim mērķim paredzētā kopējā provizoriskā summa ir EUR 1 100 000 (aptuveni 2,3 % no darbības budžeta).”

               8.

               Pielikuma 3.2.1.1. punktu Pašreizējo un jaunu infekcijas slimību profilakses un kontroles pilnveidošana groza šādi:

                           a)

                           svītro pirmo rindkopu;

                           b)

                           svītro šādu trešo ievilkumu:

                                       “—

                                       Tāda pētījuma izstrāde, īstenošana un rezultātu analīze, kas pēta tuberkulozes ārstēšanu un pakalpojumu sniegšanu veselības sistēmas ietvaros dalībvalstu līmenī. Šā pētījuma nolūks ir sniegt dažādu modeļu aprakstošu analīzi attiecībā uz programmas izpildi. Sīks tuberkulozes jomas pakalpojumu sniegšanas modeļu apraksts var sekmēt efektīvāku pieeju tuberkulozes kontrolei attiecībā uz resursu piešķiršanu un dalībvalstu saistību novērtējumu.
                                       (Konkursa uzaicinājums)”.

               9.

               Pielikuma 3.2.1.2. punktu Sagatavotības ārkārtējām situācijām veselības jomā, tostarp klimata pārmaiņām, ar pandēmijas gripu saistītām problēmām un reģionu sadarbības un reaģēšanas uz šādām situācijām uzlabošana groza šādi:

                           a)

                           svītro šādu pirmo ievilkumu:

                                       “—

                                       Paredzētie pasākumi ietver: paraugprakses noteikšanu un apmaiņu, dokumentu sagatavošanu, apmācību, jautājumus, kas saistīti ar plašsaziņas līdzekļiem un saziņu ar sabiedrību kopumā un speciālistiem, modelēšanas shēmu un metožu pilnveidošanu ārkārtēju situāciju veselības jomā plānošanai, atsauces pamatnostādnes krīzes pārvaldībai, personāla un palīgpersonāla apmācību rīcībai neparedzētās situācijās, mācību programmu (apmācības veids, mērķis un saturs), Veselības drošības komitejas un Pasaules veselības drošības iniciatīvas (GHSI) programmā noteikto pamata pasākumu izplatīšanu, krīzes situāciju pārvarēšanas materiāltehniskās apgādes aspektu novērtējumu, ietverot uzņēmējdarbības nepārtrauktības jautājumus un ņemot vērā pasākumu starptautisko dimensiju.
                                       (Konkursa uzaicinājums)”;

                           b)

                           svītro šādu piekto ievilkumu:

                                       “—

                                       Apsekojums attiecībā uz dalībvalstīs spēkā esošajiem tiesību aktiem par personas datu apkopošanu, jo īpaši ārkārtējās situācijās veselības jomā. Mērķis ir risināt datu aizsardzības jautājumu šādās situācijās. Rezultātiem jāveicina labāka kontaktpersonu izsekošanas pasākumu koordinēšana, lai novērstu apdraudējumu.
                                       (Konkursa uzaicinājums)”.

               10.

               Pielikuma 3.2.1.3. punktu Esošo reaģēšanas spēju palielināšana bioloģisku, ķīmisku un radioaktīvu apdraudējumu gadījumā, kā arī jauno vides radīto slimību sloga novēršanai groza šādi:

                           a)

                           svītro šādu pirmo ievilkumu:

                                       “—

                                       “Valstu references laboratoriju” radioaktīvo vielu jomā apsekojums un revīzija, organizējot arī semināru par spēju un kompetenču tālāknodošanu. Apsekojuma mērķis ir pārbaudīt un pamatot ES references laboratoriju sistēmu, sniedzot analītisku pārskatu par references laboratoriju pašreizējo stāvokli dažādās dalībvalstīs un veicot sīkāku pētījumu, lai gūtu attiecīgus pierādījumiem par ES references tīkla izveidošanas iespējamajiem ieguvumiem un trūkumiem. Tam jāietver ES references laboratoriju sistēmas obligātie pamatelementi, tostarp tās izveides būtiskie elementi, un valsts un starptautisku tīklu izveide kā priekšnoteikums efektīvai rīcībai slimības uzliesmojuma izmeklēšanā un reaģēšanā uz to.
                                       (Konkursa uzaicinājums)”;

                           b)

                           svītro šādu ceturto ievilkumu:

                                       “—

                                       Atbalsts Veselības drošības komitejas prioritātēm 2010. gadam, tostarp Veselības aizsardzības komitejas nodaļu un darba grupu darbam.
                                       (Konkursa uzaicinājums)”.

               11.

               Pielikuma 3.2.2.1. punktā Profilakses izstrāde pacientu drošības jomā svītro šādu pirmo ievilkumu:

                           “—

                           Konference par paraugprakses un instrumentu apmaiņu pacientu drošības jomā. Mērķis ir iepazīstināt ar to pasākumu un instrumentu sasniegtajiem rezultātiem, kurus izstrādāja saskaņā ar 2009. gada uzaicinājumu iesniegt priekšlikumus otrās veselības programmas projektiem, un noteikt stratēģiju to izplatīšanai un izmantošanai. Šajā konferencē piedalīsies sabiedrības veselības iestādes, veselības aprūpes speciālisti, ražotāji un riska novērtēšanas eksperti. Konferences rezultātiem jāsekmē arī sadarbība pacientu drošības pamatnostādņu definēšanā valstu un Eiropas līmenī un veselības aprūpes jomā un jāuzlabo veselības aprūpes speciālistu apmaiņas un apmācību sistēmas, īpaši pārrobežu reģionos.
                           (Konkursa uzaicinājums)”.

               12.

               Pielikuma 3.2.2.2. punktu (Zinātniskais ieteikums un riska novērtējums) groza šādi:

                           a)

                           svītro šādu trešo ievilkumu:

                                       “—

                                       Dialogs par riska novērtējumu, veicot prognožu analīzi par nanotehnoloģijām. Mērķis ir noteikt un apspriest riska novērtējuma jautājumus, kas rodas līdz ar otrās un trešās paaudzes nanotehnoloģiju ieviešanu.
                                       (Administratīvais nolīgums ar KPC)”;

                           b)

                           svītro šādu astoto ievilkumu:

                                       “—

                                       Sadarbība riska novērtējuma jomā, rīkojot seminārus par specifiskiem vai vispārīgiem jautājumiem attiecībā uz riska novērtējumu un Komisijas zinātniskās komitejas nepārtikas preču jomā darbu, lai veicinātu un sekmētu ekspertu dialogu.
                                       (Konkursa uzaicinājums)”;

                           c)

                           svītro šādu vienpadsmito ievilkumu:

                                       “—

                                       Informācijas par risku izplatīšana, izstrādājot profesionālas saziņas stratēģiju, piemēram, organizējot nelielu semināru ar zinātnes jomā strādājošiem žurnālistiem.
                                       (Konkursa uzaicinājums)”;

                           d)

                           svītro šādu divpadsmito ievilkumu:

                                       “—

                                       Pašreizējo resursu un vajadzību novērtējums. Mērķis ir nodrošināt zinātnisko komiteju kvalitatīvu darbu (salīdzināmas nozīmes ES aģentūru salīdzinoša analīze).
                                       (Konkursa uzaicinājums)”.

               13.

               Pielikuma 3.3.1.1. punktu Veselības veicināšana, izmantojot pieeju “veselības aspekti visās politikas jomās” svītro.

               14.

               Pielikuma 3.3.2.4. punktu Seksuālā veselība un HIV/AIDS groza šādi:

                           a)

                           svītro šādu pirmo ievilkumu:

                                       “—

                                       Pētījums par jauniešu (12–17 gadu vecumā) zināšanām seksuālās un reproduktīvās veselības jomā visās ES dalībvalstīs. Mērķis ir uzlabot zināšanu bāzi diskusijai Eiropas līmenī par atbilstīgu rīcību jauniešu seksuālās veselības jomā.
                                       (Konkursa uzaicinājums)”;

                           b)

                           svītro šādu trešo ievilkumu:

                                       “—

                                       Izpētīt tirgvedības speciālistu izmantotās metodes jauniešu sasniegšanai un izvērtēt, vai un kā šīs metodes var izmantot, lai informētu jauniešus par seksuālo veselību. Mērķis ir atbalstīt/ierosināt Eiropas līmeņa diskusiju un informācijas apmaiņu seksuālās veselības jomā, lai sekmētu ES politikas izstrādi.
                                       (Konkursa uzaicinājums)”.

               15.

               Pielikuma 3.3.2.6. punktā Atkarību profilakse svītro šādu astoto ievilkumu:

                           “—

                           Sniegt tehnisku atbalstu Komisijai progresa ziņojuma sagatavošanā par Padomes 2003. gada 18. jūnija ieteikumu. Šis pasākums paredzēts ES Narkomānijas apkarošanas rīcības plānā 2009.–2012. gadam (23. darbība). Mērķis ir novērtēt kaitējuma mazināšanas pakalpojumu uzlabojumus, pamatojoties uz 2007. gadā pieņemto pirmo ziņojumu, pilnīgi izmantojot intervences ar pierādītu efektivitāti, īpaši cietumos un reintegrācijas dienestos, cilvēkiem, kam noteikta turpmāka aprūpe pēc atbrīvošanas no cietuma. Tas Kopienai kopā ar dalībvalstīm ļaus izvērtēt, vai ir vajadzīgi turpmāki ieteikumi.
                           (Konkursa uzaicinājums)”.

               16.

               Pielikuma 3.3.2.7. punktā Nopietnu, hronisku un retu slimību profilakse svītro šādu otro ievilkumu:

                           “—

                           Tehniskais, zinātniskais un administratīvais atbalsts Eiropas partnerībai vēža apkarošanas jomā. “Paziņojumā par vēža apkarošanu – Eiropas partnerība” noteikti īpaši pasākumi četrās jomās: profilakse un veselības veicināšana, veselības aprūpe, vēža pētniecība un informācija un dati. Partnerība noteiks turpmākās darbības, kuras jāīsteno paziņojumā noteikto mērķu sasniegšanai, par galveno mērķi izvirzot šīs slimības radītā sloga mazināšanu Eiropas Savienībā. Šā līguma mērķis ir nodrošināt Eiropas partnerībai tehnisku atbalstu un konsultācijas.
                           (Konkursa uzaicinājums)”.

               17.

               Pielikuma 3.4.1. punktā Zināšanu un paraugprakses apmaiņa svītro šādu otro ievilkumu:

                           “—

                           Politiskie dialogi par galvenajām pamatvērtībām un pacientu tiesību definēšana un piemērošana visā Eiropā. Mērķis ir dalībvalstīm kopā ar ES līmeņa ieinteresētajām personām veikt novērtējumu par pacientu tiesību pilnveidošanu un ieviešanu. Tas būs ieguldījums arī diskusijās par attiecīgām pašreizējām un turpmākām Komisijas iniciatīvām.
                           Šajos politiskajos dialogos jāiesaista plašs veselības politikas jomā strādājošo dalībnieku loks un jāsniedz vērtīgi secinājumi turpmākai darbībai ES līmenī. Eiropas Veselības sistēmu un politikas novērošanas centrs piedāvā vajadzīgās zināšanas, cilvēkresursus un attiecīgus sakarus, lai aptvertu paredzēto jautājumu loku, pulcinātu mērķauditoriju un sniegtu vēlamos rezultātus.
                           (Tiešo dotāciju līgums ar Eiropas Veselības sistēmu un politikas novērošanas centru)”.

      Briselē, 2010 gada 22. decembrī

            Komisijas vārdā –

            Komisijas loceklis

         John DALLI

      (1)  OV L 301, 20.11.2007., 3. lpp.

      (2)  OV L 369, 16.12.2004., 73. lpp.

      (3)  OV L 340, 22.12.2009., 1. lpp.


title: Padomes Lēmums (ES) 2015/1420 (2015. gada 16. marts) par nostāju, kas Eiropas Savienības vārdā ir jāieņem Asociācijas padomē, kas izveidota ar Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses, attiecībā uz ieteikuma pieņemšanu par ES un Ukrainas asociācijas programmas īstenošanu

text:
               22.8.2015

               LV

               Eiropas Savienības Oficiālais Vēstnesis

               L 221/4

         PADOMES LĒMUMS (ES) 2015/1420
   (2015. gada 16. marts)
   par nostāju, kas Eiropas Savienības vārdā ir jāieņem Asociācijas padomē, kas izveidota ar Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses, attiecībā uz ieteikuma pieņemšanu par ES un Ukrainas asociācijas programmas īstenošanu
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību, un jo īpaši tā 217. pantu saistībā ar 218. panta 9. punktu,
   ņemot vērā Eiropas Komisijas un Savienības Augstās pārstāves ārlietās un drošības politikas jautājumos kopīgo priekšlikumu,
   tā kā:

               (1)

               Asociācijas nolīgums starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses (“nolīgums”) (1), tika parakstīts 2014. gada 21. martā un 2014. gada 27. jūnijā.

               (2)

               Kamēr nolīgums nav stājies spēkā, to piemēro provizoriski saskaņā ar Padomes Lēmumiem 2014/295/ES (2), 2014/668/ES (3) un 2014/691/ES (4).

               (3)

               Puses ir vienojušās par asociācijas programmu ar prioritāšu sarakstu to kopējam darbam katrā atsevišķā nozarē, saskaņā ar kuru tiks sagatavota un veicināta nolīguma īstenošana, un to pieņems saskaņā ar nolīgumu izveidotā Asociācijas padome.

               (4)

               Nostāja, kas Savienības vārdā ir jāieņem Asociācijas padomē par ieteikuma pieņemšanu attiecībā uz ES un Ukrainas asociācijas programmas īstenošanu, ir jāpieņem Padomei,

         IR PIEŅĒMUSI ŠO LĒMUMU.
   1. pants
   Nostājas, kas Savienības vārdā ir jāpieņem Asociācijas padomē, kas izveidota ar Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses, attiecībā uz ES un Ukrainas asociācijas programmas īstenošanu, pamatā ir Asociācijas padomes ieteikuma projekts, kas pievienots šim lēmumam.
   2. pants
   Šis lēmums stājas spēkā tā pieņemšanas dienā.

      Briselē, 2015. gada 16. martā

            Padomes vārdā –

            priekšsēdētāja

         F. MOGHERINI

      (1)  OV L 161, 29.5.2014., 3. lpp.

      (2)  Padomes Lēmums 2014/295/ES (2014. gada 17. marts) par to, lai Eiropas Savienības vārdā parakstītu un provizoriski piemērotu Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses, attiecībā uz tā preambulu, 1. pantu un I, II un VII sadaļu (OV L 161, 29.5.2014., 1. lpp.).

      (3)  Padomes Lēmums 2014/668/ES (2014. gada 23. jūnijs) par to, lai Eiropas Savienības vārdā parakstītu un provizoriski piemērotu Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses, attiecībā uz nolīguma III sadaļu (izņemot noteikumus par attieksmi pret trešo valstu valstspiederīgajiem, kas kā darba ņēmēji likumīgi nodarbināti otras Puses teritorijā) un IV, V, VI un VII sadaļu, kā arī saistītajiem pielikumiem un protokoliem (OV L 278, 20.9.2014., 1. lpp.).

      (4)  Padomes Lēmums 2014/691/ES (2014. gada 29. septembris), ar ko groza Lēmumu 2014/668/ES par to, lai Eiropas Savienības vārdā parakstītu un provizoriski piemērotu Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses, attiecībā uz tā III sadaļu (izņemot noteikumus par attieksmi pret trešo valstu valstspiederīgajiem, kas kā darba ņēmēji likumīgi nodarbināti otras Puses teritorijā) un IV, V, VI un VII sadaļu, kā arī saistītajiem pielikumiem un protokoliem (OV L 289, 3.10.2014., 1. lpp.).

      PROJEKTS
      IETEIKUMS Nr. 2015/…
      (… gada …)
      par ES un Ukrainas asociācijas programmas īstenošanu
      ES UN UKRAINAS ASOCIĀCIJAS PADOME,
      ņemot vērā Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses, un jo īpaši tā 463. pantu,
      tā kā:

                  (1)

                  Saskaņā ar Asociācijas nolīguma starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses (“nolīgums”) (1), 463. pantu Asociācijas padomei ir pilnvaras sniegt attiecīgus ieteikumus nolīguma mērķu sasniegšanai.

                  (2)

                  Saskaņā ar nolīguma 476. pantu puses veic visus vajadzīgos vispārīgos vai īpašos pasākumus, lai izpildītu savas saistības saskaņā ar šo nolīgumu.

                  (3)

                  Kamēr nolīgums nav stājies spēkā, to piemēro provizoriski saskaņā ar Padomes Lēmumu 2014/295/ES (2), Padomes Lēmumu 2014/668/ES (3) un Padomes Lēmumu 2014/691/ES (4).

                  (4)

                  Puses ir vienojušās par asociācijas programmas tekstu, kuras mērķis ir sagatavot un veicināt nolīguma īstenošanu, izveidojot praktisku regulējumu, ar kura palīdzību var panākt pušu politiskās asociācijas un ekonomiskās integrācijas svarīgākos mērķus.

                  (5)

                  Asociācijas programmai ir divkāršs mērķis: noteikt konkrētus pasākumus, ar kuriem izpilda Pušu saistības, kas noteiktas nolīgumā, un nodrošināt plašāku pamatu turpmākai ES un Ukrainas attiecību nostiprināšanai, lai veiktu būtiskus ekonomikas integrācijas pasākumus un padziļinātu politisko sadarbību saskaņā ar nolīguma vispārējo mērķi,

            IR PIEŅĒMUSI ŠO IETEIKUMU.
      Vienīgais pants
      Asociācijas padome iesaka pusēm īstenot ES un Ukrainas asociācijas programmu (5), ciktāl tās īstenošana ir vērsta uz to, lai sasniegtu Asociācijas nolīguma starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses, mērķus.

         …, …

               Asociācijas padomes vārdā –

               priekšsēdētājs

         (1)  OV L 161, 29.5.2014., 3. lpp.

         (2)  Padomes Lēmums 2014/295/ES (2014. gada 17. marts) par to, lai Eiropas Savienības vārdā parakstītu un provizoriski piemērotu Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses, attiecībā uz tā preambulu, 1. pantu un I, II un VII sadaļu (OV L 161, 29.5.2014., 1. lpp.).

         (3)  Padomes Lēmums 2014/668/ES (2014. gada 23. jūnijs) par to, lai Eiropas Savienības vārdā parakstītu un provizoriski piemērotu Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses, attiecībā uz nolīguma III sadaļu (izņemot noteikumus par attieksmi pret trešo valstu valstspiederīgajiem, kas kā darba ņēmēji likumīgi nodarbināti otras Puses teritorijā) un IV, V, VI un VII sadaļu, kā arī saistītajiem pielikumiem un protokoliem (OV L 278, 20.9.2014., 1. lpp.).

         (4)  Padomes Lēmums 2014/691/ES (2014. gada 29. septembris), ar ko groza Lēmumu 2014/668/ES par to, lai Eiropas Savienības vārdā parakstītu un provizoriski piemērotu Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses, attiecībā uz tā III sadaļu (izņemot noteikumus par attieksmi pret trešo valstu valstspiederīgajiem, kas kā darba ņēmēji likumīgi nodarbināti otras Puses teritorijā) un IV, V, VI un VII sadaļu, kā arī saistītajiem pielikumiem un protokoliem (OV L 289, 3.10.2014., 1. lpp.).

         (5)  Sk. dokumentu st 6978/15 http://register.consilium.europa.eu.


title: 2012/4/ES: Eiropas Parlamenta un Padomes Lēmums ( 2011. gada 13. decembris ) par Eiropas Globalizācijas pielāgošanās fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Portugāles pieteikums EGF/2011/005 PT/ Norte-Centro Automotive )

text:
               7.1.2012

               LV

               Eiropas Savienības Oficiālais Vēstnesis

               L 4/11

         EIROPAS PARLAMENTA UN PADOMES LĒMUMS
   (2011. gada 13. decembris)
   par Eiropas Globalizācijas pielāgošanās fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Portugāles pieteikums EGF/2011/005 PT/Norte-Centro Automotive)
   (2012/4/ES)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību (1) un jo īpaši tā 28. punktu,
   ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanās fonda izveidi (2) un jo īpaši tās 12. panta 3. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Globalizācijas pielāgošanās fonds (EGF) ir izveidots, lai sniegtu papildu atbalstu darba ņēmējiem, kuri atlaisti no darba tādēļ, ka globalizācijas dēļ ir notikušas lielas strukturālas izmaiņas pasaules tirdzniecības sistēmā, un lai palīdzētu viņiem no jauna iekļauties darba tirgū.

               (2)

               Attiecībā uz pieteikumiem, kas iesniegti, sākot ar 2009. gada 1. maiju, EGF darbības joma tika paplašināta, tajā iekļaujot atbalstu darba ņēmējiem, kuru atlaišana ir tieši saistīta ar pasaules finanšu un ekonomikas krīzi.

               (3)

               Saskaņā ar 2006. gada 17. maija Iestāžu nolīgumu EGF līdzekļus var izmantot, nepārsniedzot ikgadējo maksimālo apjomu EUR 500 miljonu apmērā.

               (4)

               Portugāle 2011. gada 6. jūnijā iesniedza pieteikumu EGF izmantošanai saistībā ar darbinieku atlaišanu trīs uzņēmumos, kas darbojas NACE 2. redakcijas 29. nodaļas (“Automobiļu, piekabju un puspiekabju ražošana”) nozarē NUTS II reģionos Norte (PT11) un Centro (PT16), un līdz 2011. gada 18. jūlijam sniedza papildu informāciju. Šis pieteikums atbilst Regulas (EK) Nr. 1927/2006 10. panta prasībām par finansiālo ieguldījumu noteikšanu. Tādēļ Komisija ierosina izmantot summu EUR 1 518 465 apmērā.

               (5)

               Tādēļ EGF būtu jāizmanto, lai sniegtu finansiālu ieguldījumu saistībā ar Portugāles iesniegto pieteikumu,

         IR PIEŅĒMUŠI ŠO LĒMUMU.
   1. pants
   Eiropas Savienības 2011. finanšu gada vispārējā budžetā izmanto Eiropas Globalizācijas pielāgošanās fondu, lai piešķirtu EUR 1 518 465 saistību un maksājumu apropriācijās.
   2. pants
   Šo lēmumu publicē Eiropas Savienības Oficiālajā Vēstnesī.

      Strasbūrā, 2011. gada 13. decembrī

            Eiropas Parlamenta vārdā –

            priekšsēdētājs

         J. BUZEK

            Padomes vārdā –

            priekšsēdētājs

         M. SZPUNAR

      (1)  OV C 139, 14.6.2006., 1. lpp.

      (2)  OV L 406, 30.12.2006., 1. lpp.


title: 2011/744/: Eiropas Centrālās bankas Lēmums ( 2011. gada 3. novembris ) par nodrošināto obligāciju pirkšanas otrās programmas īstenošanu (ECB/2011/17)

text:
               16.11.2011

               LV

               Eiropas Savienības Oficiālais Vēstnesis

               L 297/70

         EIROPAS CENTRĀLĀS BANKAS LĒMUMS
   (2011. gada 3. novembris)
   par nodrošināto obligāciju pirkšanas otrās programmas īstenošanu
   (ECB/2011/17)
   (2011/744/ES)
   EIROPAS CENTRĀLĀS BANKAS PADOME,
   ņemot vērā Līgumu par Eiropas Savienības darbību un jo īpaši tā 127. panta 2. punkta pirmo ievilkumu,
   ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 12.1. panta otro daļu saistībā ar 3.1. panta pirmo ievilkumu, kā arī 18.1. pantu,
   tā kā:

               (1)

               Saskaņā ar Eiropas Centrālo banku sistēmas un Eiropas Centrālās bankas Statūtu (turpmāk – “ECBS Statūti”) 18.1. pantu Eiropas Centrālā banka (ECB) un dalībvalstu, kuru valūta ir euro, nacionālās centrālās bankas (turpmāk – “NCB”) var darboties finanšu tirgos, t. sk. tieši pērkot un pārdodot tirgojamus instrumentus.

               (2)

               ECB Padome 2009. gada 7. maijā, kā arī pēc tam 2009. gada 4. jūnijā un 18. jūnijā nolēma, ka, ņemot vērā tajā laikā tirgū valdošos ārkārtas apstākļus, jāuzsāk nodrošināto obligāciju pirkšanas programma (turpmāk – “programma”), kuras kopējā plānotā nominālvērtība saskaņā ar Lēmumu ECB/2009/16 par nodrošināto obligāciju pirkšanas programmas īstenošanu (1) ir 60 mljrd. euro. Programmas ietvaros NCB un, ārkārtas gadījumos, ECB, ievērojot tām noteikto daļu, var sākotnējos un otrreizējos tirgos no atbilstošajiem darījuma partneriem tieši pirkt atbilstošas nodrošinātās obligācijas, ar darījuma partneriem sazinoties nepastarpināti. Ņemot vērā Eurosistēmas monetārās politikas vajadzības un nodrošināto obligāciju pirkšanas mērķus, tika paredzēts, ka programma ir pagaidu pasākums, kura termiņš ir 12 mēneši, kas beidzās 2010. gada 30. jūnijā.

               (3)

               ECB Padomē nolēmusi, ka jāuzsāk nodrošināto obligāciju pirkšanas otrā programma (turpmāk – “otrā programma”). Eurosistēmas centrālās bankas otro programmu plāno īstenot pakāpeniski, ņemot vērā apstākļus tirgū un Eurosistēmas monetārās politikas vajadzības. Otrās programmas mērķis ir: a) atvieglot finansēšanas nosacījumus kredītiestādēm un uzņēmumiem, b) mudināt kredītiestādes saglabāt un paplašināt klientiem izsniegto aizdevumu apjomu.

               (4)

               Eurosistēmas centrālo banku saskaņā ar otro programmu veiktā atbilstošu nodrošināto obligāciju tiešā pirkšana, kas ir daļa no vienotās monetārās politikas, tiek īstenota vienoti un saskaņā ar šo lēmumu,

         IR PIEŅĒMUSI ŠO LĒMUMU.
   1. pants
   Nodrošināto obligāciju tiešas pirkšanas programmas izveide un darbības joma
   Eurosistēma ir izveidojusi otro programmu, kuras ietvaros Eurosistēmas centrālās bankas pērk atbilstošas nodrošinātās obligācijas ar 40 mljrd. euro plāno nominālvērtību. Saskaņā ar otro programmu Eurosistēmas centrālās bankas var pirkt atbilstošas nodrošinātās obligācijas no atbilstošiem darījuma partneriem sākotnējos vai otrreizējos tirgos, ievērojot šajā lēmumā noteiktos atbilstības kritērijus. Uz nodrošināto obligāciju tiešo pirkšanu, ko Eurosistēmas centrālās bankas veic otrās programmas ietvaros, neattiecas 2000. gada 31. augusta Pamatnostādne ECB/2000/7 par Eurosistēmas monetārās politikas instrumentiem un procedūrām (2).
   2. pants
   Nodrošināto obligāciju atbilstības kritēriji
   Nodrošinātās obligācijas: a) kas ir atbilstošas monetārās politikas operācijām, kā tas definēts Pamatnostādnē ECB/2000/7, b) kas denominētas euro, c) kas tiek turētas un par kurām norēķinus veic euro zonā, ir atbilstošas tiešai pirkšanai otrās programmas ietvaros ar nosacījumu, ka tās atbilst šādām papildu prasībām:

               1.

               Tās ir: a) nodrošinātās obligācijas, kas emitētas atbilstoši Direktīvas 2009/65/EK (3) 52. panta 4. punktā izklāstītajiem kritērijiem (turpmāk – “PVKIU atbilstošas nodrošinātās obligācijas”), vai b) strukturētas nodrošinātās obligācijas, kas sniedz PVKIU atbilstošām nodrošinātajām obligācijām līdzīgu drošību, kā tas definēts Pamatnostādnes ECB/2000/7 I pielikuma 6.2.3. sadaļā.

               2.

               Katras nodrošināto obligāciju emisijas minimālajam apmēram jābūt vismaz 300 milj. euro.

               3.

               Nodrošināto obligāciju emisijas minimālajam reitingam jābūt vismaz “BBB-” reitingam vai tam līdzvērtīgam reitingam, ko piešķīrusi vismaz viena no galvenajām reitinga aģentūrām.

               4.

               Nodrošinātajām obligācijām jābūt emitētām saskaņā ar nodrošinātās obligācijas reglamentējošiem tiesību aktiem, kas ir spēkā euro zonas dalībvalstī. Strukturēto nodrošināto obligāciju gadījumā tiesību aktiem, kas reglamentē nodrošināto obligāciju dokumentāciju, jābūt euro zonas dalībvalsts tiesību aktiem.

               5.

               Nodrošināto obligāciju emisijas maksimālais atlikušais termiņš vērtspapīra iegādes brīdī ir 10,5 gadi.

         3. pants
   Atbilstošie darījuma partneri
   Šādi darījuma partneri ir otrās programmas atbilstošie darījuma partneri: a) iekšzemes darījuma partneri, kas piedalās Eurosistēmas monetārās politikas operācijās, kā tas noteikts Pamatnostādnes ECB/2000/7 I pielikuma 2.1. sadaļā; un b) citi darījuma partneri, ko Eurosistēmas centrālās bankas izmanto savu euro denominēto vērtspapīru portfeļu ieguldīšanai.
   4. pants
   Nobeiguma noteikumi
   1.   Šis lēmums stājas spēkā dienā pēc tā publicēšanas ECB tīmekļa vietnē.
   2.   Šo lēmumu piemēro līdz 2012. gada 31. oktobrim.

      Frankfurtē pie Mainas, 2011. gada 3. novembrī

            ECB prezidents

         Mario DRAGHI

      (1)  OV L 175, 4.7.2009., 18. lpp.

      (2)  OV L 310, 11.12.2000., 1. lpp.

      (3)  Eiropas Parlamenta un Padomes 2009. gada 13. jūlija Direktīva 2009/65/EK par normatīvo un administratīvo aktu koordināciju attiecībā uz pārvedamu vērtspapīru kolektīvo ieguldījumu uzņēmumiem (PVKIU) (OV L 302, 17.11.2009., 32. lpp.).


title: Padomes Lēmums 2013/270/KĀDP ( 2013. gada 6. jūnijs ), ar kuru groza Lēmumu 2010/413/KĀDP, ar ko paredz ierobežojošus pasākumus pret Irānu

text:
               8.6.2013

               LV

               Eiropas Savienības Oficiālais Vēstnesis

               L 156/10

         PADOMES LĒMUMS 2013/270/KĀDP
   (2013. gada 6. jūnijs),
   ar kuru groza Lēmumu 2010/413/KĀDP, ar ko paredz ierobežojošus pasākumus pret Irānu
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Padomes Lēmumu 2010/413/KĀDP (2010. gada 26. jūlijs), ar ko paredz ierobežojošus pasākumus pret Irānu (1), un jo īpaši tā 23. pantu,
   tā kā:

               (1)

               Padome 2010. gada 26. jūlijā pieņēma Lēmumu 2010/413/KĀDP.

               (2)

               Apvienoto Nāciju Organizācijas Drošības padomes komiteja, kas izveidota saskaņā ar Apvienoto Nāciju Organizācijas Drošības padomes Rezolūciju (ANO DPR) Nr. 1737 (2006), 2012. gada 20. decembrī grozīja to personu un vienību sarakstu, uz kurām saskaņā ar ANO DPR Nr. 1737 (2006), ANO DPR Nr. 1747 (2007), ANO DPR Nr. 1803 (2008) un ANO DPR Nr. 1929 (2010) attiecas ceļošanas aizliegums un aktīvu iesaldēšana, šajā sarakstā iekļaujot divas papildu vienības. Minētās vienības būtu jāiekļauj Lēmuma 2010/413/KĀDP I pielikumā ietvertajā to personu un vienību sarakstā, uz kurām attiecina ierobežojošos pasākumus.

               (3)

               Turklāt Padome pauž viedokli, ka Lēmuma 2010/413/KĀDP II pielikumā iekļautajā to personu un vienību sarakstā, uz kurām attiecina ierobežojošus pasākumus, būtu jāiekļauj papildu vienības, kurām ir saikne ar sarakstā jau iekļautajām vienībām.

               (4)

               Turklāt Padome pauž viedokli, ka būtu jāgroza ieraksti attiecībā uz dažām Lēmuma 2010/413/KĀDP II pielikumā iekļautajām personām un vienībām.

               (5)

               Vairs nav pamata dažas vienības atstāt Lēmuma 2010/413/KĀDP II pielikumā izklāstītajā to personu un vienību sarakstā, uz kurām attiecina ierobežojošos pasākumus.

               (6)

               Lēmums 2010/413/KĀDP tāpēc būtu attiecīgi jāgroza,

         IR PIEŅĒMUSI ŠO LĒMUMU.
   1. pants
   Lēmuma 2010/413/KĀDP I un II pielikumu groza tā, kā izklāstīts šā lēmuma pielikumā.
   2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Luksemburgā, 2013. gada 6. jūnijā

            Padomes vārdā –

            priekšsēdētājs

         A. SHATTER

      (1)  OV L 195, 27.7.2010., 39. lpp.

      PIELIKUMS
      I   Lēmuma 2010/413/KĀDP I pielikumā iekļautajam sarakstam pievieno turpmāk uzskaitītās vienības.

      A.   Personas un vienības, kas iesaistītas ar kodolenerģiju vai ballistiskajām raķetēm saistītās darbībās

         Vienības

                  1)

                     Yas Air: Yas Air ir jaunais nosaukums uzņēmumam Pars Air, kas bija Pars Aviation Services Company īpašumā, kuru savukārt Apvienoto Nāciju Organizācijas Drošības padome bija iekļāvusi sarakstā ar Rezolūciju Nr. 1747 (2007). Yas Air ir palīdzējis Pars Aviation Services Company, kas ir Apvienoto Nāciju Organizācijas sarakstā iekļauta vienība, pārkāpt Rezolūcijas Nr. 1747 (2007) 5. punktu.
                  Atrašanās vieta: Mehrabad International Airport, pie Terminal No. 6, Tehran, Irāna.
                  ANO sarakstā iekļaušanas datums: 10.12.2012.

                  2)

                     SAD Import Export Company: SAD Import Export Company ir palīdzējusi Parchin Chemical Industries un 7th of Tir Industries, kas ir Apvienoto Nāciju Organizācijas sarakstā iekļauta vienība, pārkāpt Rezolūcijas Nr. 1747 (2007) 5. punktu.
                  Atrašanās vieta: Haftom Tir Square, South Mofte Avenue, Tour Line No 3/1, Tehran, Irāna; 2) P.O. Box 1584864813.
                  ANO sarakstā iekļaušanas datums: 10.12.2012.

            II   Lēmuma 2010/413/KĀDP II pielikumā iekļauto sarakstu papildina ar turpmāk uzskaitītajām vienībām.

      I   Personas un vienības, kas iesaistītas ar kodolenerģiju vai ballistiskajām raķetēm saistītās darbībās, un personas un vienības, kuras atbalsta Irānas valdību

      B.   Vienības

                  Nosaukums

                  Identifikācijas informācija

                  Pamatojums

                  Sarakstā iekļaušanas datums

                  1.

                     Petropars Iran Company (arī PPI)

                              Adrese: No. 9, Maaref Street,

                                 Farhang Blvd, Saadet Abad,

                                 Tehran, Iran.

                              Tālr. +98-21-22096701- 4

                              http://www.petropars.com/Subsidiaries/PPI.aspx

                  Sarakstā iekļautās vienības Petropars Ltd meitasuzņēmums

                  8.6.2013.

                  2.

                     Petropars Oilfield Services Company (arī POSCO)

                              Adrese: Kish harbor,

                                 PPI Bldg,

                              tālr. +98-764-445 03 05

                              http://www.petropars.com/Subsidiaries/POSCO.aspx.

                  Sarakstā iekļautās vienības
                        Petropars Iran Company
                      meitasuzņēmums

                  8.6.2013.

                  3.

                     Petropars Operation & Management Company (arī POMC)

                              Adrese: South Pars Gas,

                                 Assaluyeh, Bushehr,

                              tālr. +98-772-7363852

                              http://www.petropars.com/Subsidiaries/POMC.aspx

                  Sarakstā iekļautās vienības
                        Petropars Iran Company
                      meitasuzņēmums

                  8.6.2013.

                  4.

                     Petropars Resources Engineering Ltd (arī PRE)

                              Adrese: 4th Floor, No. 19, 5th St., Gandi Ave.,

                                 Tehran, Iran, 1517646113,

                              tālr. +98-21 88888910/13

                              http://www.petropars.com/Subsidiaries/PRE.aspx

                  Sarakstā iekļautās vienības
                        Petropars Iran Company
                      meitasuzņēmums

                  8.6.2013.

                  5.

                     Iranian Oil Company (U.K.) Limited (IOC)

                                 Iranian Oil Company (U.K.) Limited, arī IOC.

                              Adrese: NIOC House 6th Floor,

                                 4 Victoria Street,

                                 London, United Kingdom,

                                 SW1H 0NE

                  IOC pilnībā pieder Naftiran Intertrade Company (NICO). NICO ir iekļauts ES sankciju sarakstā, jo tas pilnībā pieder National Iranian Oil Company (NIOC), kas savukārt ir iekļauts ES sankciju sarakstā, jo uzņēmums nodrošina finanšu līdzekļus Irānas valdībai. Visitrīs IOC valdes direktori (ziņas 2012. gada 18. decembrī) iepriekš ir strādājuši NIOC direktoru amatos, tādējādi vēl vairāk norādot uz ciešu saistību starp IOC un NIOC.

                  8.6.2013.

            III   Ierakstus attiecībā uz personām un vienībām, kuras minētas Lēmuma 2010/413/KĀDP II pielikumā, aizstāj ar šādiem ierakstiem.

                  Nosaukums (vārds, uzvārds)

                  Informācija identificēšanai

                  Pamatojums

                  Iekļaušanas datums

                  1.

                     Sorinet Commercial Trust (SCT) (jeb SCT Bankers; SCT Bankers Kish Company (PJS); SCT Bankers Company Branch; Sorinet Commercial Trust Bankers)

                              1.

                                 Kish Island filiāle:

                                             SCT Bankers (Kish Branch),

                                             Sadaf Tower, 3rd Floor,

                                             Suite 301,

                                             Kish Island, Irāna,

                                             P.O.Box 87;

                                             Tālr.: 09347695504.

                                          Filiāle: UAE – Dubai,

                                             P.O. Box 31988

                                 Alternatīva adrese:

                                             Kish Banking Fin Activities Center, No 42, 4th floor,

                                             VC25 Part, Kish Island

                                    BIC kods: SCERIRTH KSH.

                              2.

                              Dubaijas filiāle

                                             SCT Bankers Kish Company (PJS),

                                          Head Office,

                                          Kish Island,

                                          Sadaf Tower, 3d floor,

                                          Suite 301,

                                          P.O. Box 87;

                                          Tālr.: 09347695504.

                                          Filiāle: UAE – Dubai,

                                          P.O. Box 31988.

                                 Alternatīva adrese:

                                             Sheykh Admad, Sheykh Zayed Road,

                                          31988 Dubai, AAE.

                                 Alternatīva adrese:

                                             Filiāle: No.1808, 18th Floor, Grosvenor House Commercial Tower,

                                          Sheikh Ahmad Sheik Zayed Road,

                                          Dubai, AEE,

                                          P.O.Box 31988;

                                          Tālr.: 0097 14 3257022-99,

                                          e-pasts: INFO@SCTBankers.com;

                                    BIC kods: SCTSAEA1.

                              3.

                              Teherānas filiāle:

                                             SCT Bankers Kish Company (PJS),

                                          Head Office,

                                          Kish Island,

                                          Sadaf Tower, 3rd Floor,

                                          Suite 301,

                                          Kish Island, Irāna,

                                          P.O.Box 87;

                                          Tālr.: 09347695504.

                                          Filiāle: UAE – Dubai,

                                          P.O. Box 31988

                                 Alternatīva adrese:

                                             Reahi Aiiey, First of Karaj,

                                          Maksous Road 9,

                                          Tehran, Irāna;

                                    BIC kods: SCERIRTH.

                     Sorinet Commercial Trust (SCT) palīdz sarakstos iekļautām vienībām pārkāpt noteikumus ES regulā par Irānu un sniedz finansiālu atbalstu Irānas valdībai. SCT ir Sorinet Group daļa, kas pieder un ko pārvalda Babak Zanjani. To izmanto, lai novirzītu ar Irānas naftu saistītus maksājumus.

                  22.12.2012.

                  2.

                     Mohammad Moghaddami FARD

                  Dzimšanas datums: 1956. gada 19. jūlijs,
                  pases Nr.: N10623175 (Irāna), izdota 2007. gada 27. martā; derīga līdz 2012. gada 26. martam.

                  Bijušais IRISL reģionālais direktors Apvienotajos Arābu Emirātos, Pacific Shipping (vienība, pret kuru ES ir noteikusi sankcijas) rīkotājdirektors, rīkotājdirektors Great Ocean Shipping Company (vienība, pret kuru ES ir noteikusi sankcijas), zināma arī kā Oasis Freight Agency. 2010. gadā izveidoja Crystal Shipping FZE kā daļu no centieniem apiet ierobežojošos pasākumus, ko ES piemērojusi IRISL.

                  1.12.2011.

                  3.

                     Ahmad Sarkandi

                  Dzimis 1953. gada 30. septembrī; irānis.

                  Bijušais IRISL finanšu direktors kopš 2011. gada. Bijis izpilddirektors vairākos IRISL (vienība, pret kuru ES ir noteikusi sankcijas) meitasuzņēmumos, izveidoja vairākas aizsegsabiedrības, kurās viņš joprojām ir reģistrēts kā rīkotājdirektors un akcionārs.

                  1.12.2011.

                  4.

                     Good Luck Shipping Company

                                 P.O. Box 8486 – office 206/207,

                              Ahmad Ghubash Building,

                              Oud Mehta,

                              Bur Dubai, AAE.

                  Uzņēmums, kas rīkojas IRISL interesēs. To kontrolē Mohammad Moghaddami Fard. Good Luck Shipping Company izveidoja, lai aizstātu Oasis Freight Company (vienība, pret kuru ES ir noteikusi sankcijas), kas zināma arī kā Great Ocean Shipping Services un kas ar tiesas lēmumu ir likvidēta. Good Luck Shipping Company ir izdevis viltotus transporta dokumentus par labu IRISL un vienībām, kas pieder IRISL vai ir tā kontrolē. Apvienotajos Arābu Emirātos darbojas ES sarakstā iekļauto uzņēmumu HDSL un Sapid interesēs. Sankciju rezultātā to izveidoja 2011. gada jūnijā, lai aizstātu Great Ocean Shipping Services.

                  1.12.2011.

                  5.

                     Azores Shipping Company, zināms arī kā Azores Shipping FZE LLC

                                 P.O. Box 113740 – Office no 236,

                              Sultan Business Center,

                              Oud Mehta,

                              Dubai, AAE.

                  To kontrolē Mohammad Moghddami Fard. Sniedz pakalpojumus IRISL meitasuzņēmumam, ES sarakstā iekļautajam uzņēmumam Valfajre Shipping Company. Aizsegsabiedrība, kas pieder IRISL vai IRISL filiālei vai ir to kontrolē. Tas ir IRISL īpašumā vai kontrolē esoša kuģa reģistrētais īpašnieks. Moghddami Fard ir uzņēmuma direktors.

                  1.12.2011.

                  6.

                     Pacific Shipping

                                 P.O. Box 127137 – Office no 334,

                              Sultan Business Center,

                              Oud Mehta,

                              Dubai, AAE.

                  Tuvajos Austrumos darbojas IRISL interesēs. Tas ir Azores Shipping Company meitasuzņēmums. Tā rīkotājdirektors ir Mohammad Moghaddami Fard. 2010. gada oktobrī tas bija iesaistīts aizsegsabiedrību izveidē; jauno uzņēmumu nosaukumus paredzēts izmantot kravaszīmēs, lai apietu sankcijas. Tas joprojām ir iesaistīts IRISL kuģu grafiku plānošanā.

                  1.12.2011.

            IV   Turpmāk uzskaitītās vienības svītro no saraksta, kas iekļauts Lēmuma 2010/413/KĀDP II pielikumā:

                  1.

                     Sad Export Import Company (jeb SAD Import & Export Company)

                  2.

                  Yas Air

                  3.

                  Oasis Freight Agency

                  4.

                  Great Ocean Shipping Services (GOSS)